Video: Boer moet hof toe na hy glo werker aanvalFlippie Engelbrecht en sy ma Die video volg onderaan die berig. ŉ Boer van die Wes-Kaap wat daarvan beskuldig word dat hy ŉ werknemer, Flippie Engelbrecht (19) só aangerand het dat hy blind en met epilepsie gelaat is, sal binnekort in die Ashton-streekshof verskyn, het The Star Maandag berig. Engelbrecht, was 15 jaar oud toe hy en sy pa glo in Januarie 2010 aangeval is. Tydens die vermeende aanval het sy kop glo ŉ wyntenk getref en hy is later blind gelaat en het epileptiese toevalle begin kry. Die Star berig verder Engelbrecht het gebrand toe hy tydens ŉ epileptiese toeval in September in ŉ vuur geval het en albei sy hande moes geamputeer word. Intussen berig The Star het ŉ prokureur, Carina Papenfus, ŉ video gemaak en op YouTube gepubliseer. In die video vertel Flippie se ma, Katrina Engelbrecht, van die voorval. Die boer van ‘n wynlandgoed buite Robertson en sy plaasbestuurder sal na verwagting op 31 Julie in die Ashton-streekshof verskyn. Klik hier om meer te lees. -SAPA http://youtu.be/9Cpd_e-gIO0